Rassepolarisering oorheers sosiale media – praag.co.za
Meer as 45% van die sosiale gesprek in sewe dae het oor rassisme gehandel met ‘n kloof wat al hoe dieper tussen wit en swart raak.
Die land se swak matriekuitslae en krieket kon nie meer as 20% se belansgstelling wek nie.
Die matriekuitslae en Hashim Amla se bedanking is deur wedersydse rasaanvalle oorheers.
Sparrow het onder skoot gekom nadat sy op Facebook swart strandgangers as “ape” beskryf het.
Cliff is ingeroep nadat hy op Twitter gesê het dat mense nie regtig vryheid van spraak verstaan ​​nie.
Hart het die huidige regime se swak bestuur uitgelig.
Internasionaal maak Donald Trump, Star Wars en die Siriese oorlog opslae met byna 45% van die internasionale mediadekking.
Ten spyte van grootskaalse sensuur in Duitsland, het die etniese massaverkragtings tydens Nuwejaar en migrante-kriminaliteit uitgelek en oorheers die media in Duitsland.
Die invloedryke New York Times, ‘n NeoCon-mondstuk, het intussen gevra dat die Duitse kanselier Angela Merkel moet bedank omdat die nuus uitgelek het.
Duitse koerante word aktief ontmoedig om oor swart en bruin kriminaliteit te berig en die nuus het vir groot verleentheid gesorg by linkse meningsmouse.
Indien bevind word dat hulle aan die voorvalle van seksuele geweldpleging op Nuwejaar in Keulen deelgeneem het, sal asielsoekers gedeporteer word het die owerhede gesê.
Die polisie sê getuies het die aanvallers as van “Arabiese of Noord-Afrika-oorsprong” beskryf.
Byna 1,1 miljoen mense het verlede jaar in Duitsland politieke asiel gekry.
Amptenare het probeer vure doodslaan en inwoners gemaan “om nie alle vlugtelinge oor dieselfde kam te skeer nie”, en die verlinkse minister van justisie, Heiko Maas, moes inderhaas strenger maatreëls teen migrante belowe.
Minstens 106 vrouens het kriminele klagte van seksuele aanvalle en roof gelê.
“Indien dit aan die lig kom dat die aanvallers vlugtelinge was, het hulle die reg verbeur om ons gaste te wees,” het die hoofsekretaris van die konserwatiewe CSU, tans die sterkste party in kanselier Angela Merkel se koalisieregering, gesê.
Skrywer praagGepubliseer op 11 Januarie 2016 11 Januarie 2016 Kategorieë Nuus, Suider-AfrikaSleutelwoord Angela Merkel, Chris Hart, Duitsland, migrante, NYT, Penny Sparrow, rassisme, sosiale media, swart kriminaliteit
Vorige Vorige artikel: Rand tuimel verder teen dollar, euro, pond
Volgende Volgende artikel: Ontsnapte gevangene steeds soek